**โครงการแข่งขันทักษะทางวิชาการ**

**เนื่องในงานราชภัฏบุรีรัมย์วิชาการและวัฒนธรรมนานาชาติ ครั้งที่ 4 (BRICC IV)**

**ชื่อโครงการ** ......โครงการแข่งขันทักษะทางวิชาการการปั้น “หัตถกรรมเครื่องปั้นดินเผาสร้างสรรค์**”**

**ผู้รับผิดชอบโครงการ :** สาขาวิชาเทคโนโลยีเซรามิกส์และการออกแบบ คณะเทคโนโลยีอุตสาหกรรมมหาวิทยาลัยราชภัฏบุรีรัมย์

**1. หลักการและเหตุผล**

ด้วยปรัชญา วิสัยทัศน์ของคณะเทคโนโลยีอุตสาหกรรม และของสาขาวิชาเทคโนโลยีเซรามิกส์และการออกแบบ ประกอบกับประเด็นยุทธศาสตร์ของมหาวิทยาลัย ให้มีการยกระดับมาตรฐานการเรียนการสอนตามมาตรฐานอุดมศึกษาและเพิ่มศักยภาพในการแข่งขัน ทางสาขาวิชาเทคโนโลยีเซรามิกส์ จึงจัดโครงการบริการวิชาการ บูรณาการเรียนการสอน งานวิจัย บริการวิชาการ ทำนุบำรุงศิลปวัฒนธรรมและกิจการนักศึกษา เพื่อความเข้มแข็งทั้งวิชาการและวิชาชีพสืบไป

ศิลปะเครื่องปั้นดินเผาเป็นมรดกศิลปะที่ทรงคุณค่า อันแสดงออกถึงความงามสะท้อนถึงภูมิปัญญาของมนุษย์ที่สร้างสรรค์สืบทอดมาจนถึงปัจจุบัน ผลงานเครื่องปั้นดินเผาในรูปแบบต่าง ๆ มีการพัฒนาคุณภาพให้กลมกลืนกับรสนิยมสากลผสมผสานอย่างลงตัวกับเอกลักษณ์ความเป็นไทย ทำให้ผลิตภัณฑ์ดินเผาของไทยได้รับความนิยมอย่างกว้างขวางทั้งในประเทศและต่างประเทศ

สาขาวิชาเทคโนโลยีเซรามิกส์และการออกแบบ ได้เล็งเห็นถึงคุณค่าในการสร้างสรรค์ผลงานเครื่องปั้นดินเผา ให้เป็นที่รู้จักอย่างแพร่หลาย จึงได้จัดโครงการประกวดแข่งขันปั้น “หัตถกรรมเครื่องปั้นดินเผาสร้างสรรค์” เปิดโอกาสให้นักศึกษาในระดับอุดมศึกษาสร้างสรรค์ผลงานเครื่องปั้นดินเผาให้เป็นที่ประจักษ์ถึงทักษะและความสามารถเฉพาะตนนำไปสู่การพัฒนาศักยภาพให้เป็นที่ยอมรับในระดับชาติและนานาชาติ อีกทั้งเพื่อส่งเสริมให้นักเรียน นักศึกษาและประชาชนทั่วไป เกิดความรู้ความเข้าใจในสุนทรียะแห่งความงาม ผ่านรูปแบบและเทคนิคที่หลากหลายในการสร้างสรรค์ผลงานเครื่องปั้นดินเผา เพื่อสามารถเป็นแรงบันดาลใจและแนวทางในการสร้างสรรค์ให้ยั่งยืนต่อไป

**2. วัตถุประสงค์โครงการ**

1. เพื่อสร้างเวทีการประกวดแข่งขันให้กับนักศึกษา ได้แสดงความสามารถทักษะและความคิดสร้างสรรค์ ในการสร้างสรรค์ผลงานหัตถกรรมเครื่องปั้นดินเผา ในระดับอุดมศึกษา

2. เพื่อส่งเสริมให้นักเรียนนักศึกษาและประชาชนทั่วไปเกิดความรู้ความเข้าใจในสุนทรีแห่งความงามผ่านรูปแบบและเทคนิคที่หลากหลายในการสร้างสรรค์ผลงานเครื่องปั้นดินเผา

**3. กลุ่มเป้าหมาย** (ระบุกลุ่มเป้าหมาย/คุณสมบัติ และจำนวนของผู้เข้าร่วมโครงการให้ชัดเจน)

นักศึกษาระดับอุดมศึกษาในสถาบันการศึกษาที่มีหลักการเรียนการสอนทางด้านเซรามิกส์หรือที่เกี่ยวข้อง ในประเทศไทย

**4. ผลที่คาดว่าจะได้รับ**

นักศึกษาในระดับอุดมศึกษาสามารถสร้างสรรค์ผลงานเครื่องปั้นดินเผาให้เป็นที่ประจักษ์ถึงทักษะและความสามารถเฉพาะตน นำไปสู่การพัฒนาศักยภาพให้เป็นที่ยอมรับในระดับชาติและนานาชาติ

**5. ขั้นตอน เงื่อนไข และกติกา**

 **5.1 หัวข้อการประกวด**

# ลักษณะของชิ้นงานและรูปแบบงาน

 เป็นเครื่องปั้นดินเผาประเภทหัตถกรรม แบบตกแต่ง เป็นผลงานที่เน้นการการออกแบบ และแสดงออกในความประณีตของฝีมือ เป็นผลงานที่ทำขึ้นเพื่อประโยชน์ใช้สอย หรือเพียงเพื่อประดับตกแต่งอย่างเดียวก็ได้ วัสดุ วัตถุดิบ อุปกรณ์ที่ใช้ในการแข่งขันทางสาขาวิชาเทคโนโลยีเซรามิกส์ จะจัดเตรียมให้

 **5.2 หลักเกณฑ์และวิธีการรับสมัคร**

 การแข่งขันเป็นแบบรายบุคคล นักศึกษาสมัครผ่านคณะหรือมหาวิทยาลัย โดยแต่ละมหาวิทยาลัยสมัครได้ไม่เกิน 2 คน โดยมีค่าลงทะเบียนสมัครแข่งขัน คนละ 500 บาท

 เครื่องมือที่ใช้ในการปั้น ตกแต่ง ผู้แข่งขันจัดเตรียมมาเอง

 วัตถุดิบ เครื่องมืออุปกรณ์หลักที่ใช้ในการแข่งขันทางสาขาวิชาเทคโนโลยีเซรามิกส์ จะจัดเตรียมให้

 **5.3 ระดับการแข่งขัน**

 - ระดับอุดมศึกษา ได้แก่ นักศึกษาที่กำลังศึกษาอยู่ในชั้นปีที่ 1 – 4 ของสถาบันการศึกษาภายในประเทศไทย

**6. เกณฑ์การแข่งขัน การตัดสิน และกำหนดการ**

 ผู้สมัครแข่งขันจะต้องมาลงทะเบียนเข้าแข่งขันปั้น “หัตถกรรมเครื่องปั้นดินเผาสร้างสรรค์” ณ อาคารเรียนเซรามิกส์ ตามวัน เวลาที่กำหนด ดังนี้

วันที่ 7 มกราคม 2564

08.30 - 09.00 น. ลงทะเบียนเข้าแข่งขันปั้น

09.00 - 12.00 น. ช่วงเวลาทำการแข่งขัน

12.00 - 13.00 น. พักรับประทานอาหารกลางวัน

13.00 - 17.00 น. ช่วงเวลาทำการแข่งขัน (ต่อ)

วันที่ 8 มกราคม 2564

09.30 - 11.00 น. คณะกรรมการผู้ทรงคุณวุฒิประเมินตัดสินผลงาน

11.00 - 12.00 น. ประกาศผลการแข่งขัน มอบรางวัลแข่งขัน

ผลงานที่ได้รับรางวัลและผลงานที่ได้จากการแข่งขันทางสาขาวิชา ฯ จะดำเนินการนำไปจัดแสดงนิทรรศการต่อไป

อนึ่งผลการตัดสินของคณะกรรมการถือเป็นที่สิ้นสุด และจะมอบรางวัลในวันแข่งขัน

**7. รางวัล**

รางวัลที่ 1 มี 1 รางวัล เงินรางวัล 8,000 บาท เกียรติบัตรพร้อมโล่รางวัล

รางวัลที่ 2 มี 1 รางวัล เงินรางวัล 5,000 บาท พร้อมเกียรติบัตร

รางวัลที่ 3 มี 1 รางวัล เงินรางวัล 3,000 บาท พร้อมเกียรติบัตร

รางวัลชมเชย มี 4 รางวัล เงินรางวัลละ 500 บาท พร้อมเกียรติบัตร

**8. คณะกรรมการตัดสิน**

 1) กรรมการผู้ทรงคุณวุฒิ

 2) กรรมการผู้ทรงคุณวุฒิ

 3) กรรมการผู้ทรงคุณวุฒิ

**9. สถานที่ดำเนินการ**

ณ อาคารเรียนสาขาวิชาเทคโนโลยีเซรามิกส์และการออกแบบ คณะเทคโนโลยีอุตสาหกรรม มหาวิทยาลัยราชภัฏบุรีรัมย์

 **10. งบประมาณการดำเนินการ**

 **1) ค่าตอบแทน**

 - ค่าตอบแทนคณะกรรมการตัดสิน 3 คน (2,500 ×3คน) = 7,500 บาท

 **2) ค่าใช้สอย**

 - ค่าอาหารว่าง ผู้เข้าร่วมประกวด (2 มื้อ ×35บาท × 60 คน) = 4,200 บาท

 - ค่าอาหารกลางวัน ผู้เข้าร่วมประกวด (1 มื้อ ×120บาท×60 คน) = 7,200 บาท

 - ค่าจ้างเหมาทำสื่อประชาสัมพันธ์ออนไลน์ = 6,000 บาท

 **3) ค่าวัสดุ**

 - ค่าวัสดุ วัตถุดิบในการจัดการแข่งขัน = 30,000 บาท

 - ค่าวัสดุสำนักงาน = 7,100 บาท

 **4) เงินรางวัล**

 จำนวน 3 รางวัล และรางวัลชมเชย 4 รางวัล = 18,000 บาท

 - รางวัลที่ 1 มี 1 รางวัล เงินรางวัล 8,000 บาท

 - รางวัลที่ 2 มี 1 รางวัล เงินรางวัล 5,000 บาท

 - รางวัลที่ 3 มี 1 รางวัล เงินรางวัล 3,000 บาท

 - รางวัลชมเชยมี 4 รางวัล รางวัลละ 500 บาท รวม 2,000 บาท

 **รวมงบประมาณ 80,000 บาท**

**หมายเหตุ :** ขอถัวจ่ายทุกรายการ

**11. คณะกรรมการดำเนินงาน**

1. ผศ.วีระ เนตราทิพย์

2. อาจารย์วัชระ วชิรภัทรกุล

3. ผศ.ดร.อุษณีย์ มาลี

4. ผศ.ปราโมทย์ ปิ่นสกุล

5. ผศ.กฤษดากร เชื่อมกลาง

 ลงชื่อ ......................................................... ผู้เสนอโครงการ

 (อาจารย์กฤษดากร เชื่อมกลาง)

 หัวหน้าสาขาวิชาเทคโนโลยีเซรามิกส์และการออกแบบ

 .……..……../………...…………/…….……..…..

 ลงชื่อ .................................................... ผู้เห็นชอบโครงการ

 (ผู้ช่วยศาสตราจารย์วีระ เนตราทิพย์)

 คณบดีคณะเทคโนโลยีอุตสาหกรรม

 .……..……../………...…………/…….……..…..

 ลงชื่อ ........................................................ ผู้อนุมัติโครงการ